**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 19-8-2020

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ο πολιτικός κατήφορος της κας Ρούφα δεν έχει τέλος**

Η πολιτική αλητεία έχει και τα όρια της.

Δυστυχώς η κ. Ρούφα όταν συγγράφει τις ανακοινώσεις της παράταξης της, ή τελεί σε πλήρη σύγχυση ή διαστρεβλώνει συνειδητά την πραγματικότητα εξαπατώντας τους συνδημότες μας. Άλλη αιτιολογία δεν χωρά.

Εξηγούμαστε: Ο Δήμος μας έκρινε ότι για την προστασία των δημοτών από τον covid\_19 απαιτείται έλεγχος και τις απογευματινές ώρες σε ορισμένα σημεία που μπορεί να ευνοούν τη διασπορά του, μεταξύ αυτών στο Κέντρο Νεότητας Πασσανικολάκη που προσελκύει μεγάλο αριθμό νέων και στην παιδική χαρά Πυλίου, όπου συγκεντρώνεται πληθυσμός φιλοξενούμενων στο hot spot.

Ο προϋπολογισμός κόστους της φύλαξης κτιρίων και κοινόχρηστων χώρων, είναι 21000€ για 30 ημέρες.

Η μελέτη προβλέπει ότι δύναται η φύλαξη να παραταθεί έως 60 επιπλέον ημέρες, εφόσον οι συνθήκες λόγω covid\_19 το επιβάλλουν.

Στην περίπτωση αυτή, το συνολικό κόστος, θα ανέλθει στις 62.488€.

Η παραπλανητική αναφορά σε 187.500€ της κ. Ρούφα, ποσού τριπλάσιου από το πραγματικό, δείχνει ότι πλέον έχει επιλέξει εν πλήρη συνειδήσει, την διαρκή πολιτική εξαπάτησης μιας ολόκληρης κοινωνίας.

Δεν την ακολουθούμε σε αυτό τον θλιβερό της κατήφορο.

Σημείωση: προς επιβεβαίωση αυτών δίνουμε τη σχετική μελέτη στη δημοσιότητα.

Γραφείο Τύπου